รมว.ทส.เปิดงาน มหกรรม ไม้มีค่า ป่าชุมชน คนอยู่กับป่า ครั้งที่ 2 ภาคกลาง
วันที่ 22 ก.พ.62 ณ อุทยานมังกรสวรรค์ จ.สุพรรณบุรี พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดงานมหกรรม ไม้มีค่า ป่าชุมชน คนอยู่กับป่า เพิ่มคุณค่าทะเลไทย ใส่ใจสิ่งแวดล้อม พร้อมน้ำในไร่นา มีประปาทุกครัวเรือน ครั้งที่ 2 ภาคกลาง,โดยมีหน่วยงานในสังกัด ทส. ออกโมบายตั้งจุดบริการ คลินิก ทส. ให้บริการประชาชนในพื้นที่พร้อมให้คำปรึกษาและรับเรื่องร้องเรียนด้านทรัพยากรธรรมชาติและสิ่งแวดล้อม พร้อมให้เจ้าหน้าที่ให้ความรู้ และสร้างความเข้าใจให้กับประชาชน จากการดำเนินการแก้ไขกฎหมาย 13 ฉบับ ที่เกี่ยวข้องในเรื่อง การบริหารจัดการทรัพยากรสิ่งแวดล้อมของประเทศเพื่อเป็นการสร้างความสุขและยกระดับคุณภาพชีวิตให้ดีขึ้นสำหรับประชาชน,พลเอก สุรศักดิ์ กาญจนรัตน์ รมว.ทรัพยากรธรรมชาติและสิ่งแวดล้อม กล่าวว่า นโยบายรัฐบาลมุ่งเน้นการปฏิรูปประเทศไปสู่ความมั่นคง มั่งคั่งและยั่งยืน โดยการเปลี่ยนแนวคิด ในการบริหารจัดการ การแก้ไขกฎหมาย การสร้างสมดุลธรรมชาติ และให้นำเทคโนโลยีเข้ามาช่วยปฏิบัติงาน ในการดูแลจัดการทรัพยากรป่าไม้ เพื่อสร้างความสุข ความสำเร็จและความยั่งยืนให้แก่ประชาชนชาวไทย,ทั้งนี้ กระทรวงทรัพยากรธรรมชาติและสิ่งแวดล้อม เป็นหน่วยงานหลักที่มีบทบาทสำคัญในการบริหารจัดการทรัพยากรธรรมชาติและสิ่งแวดล้อมของประเทศ พร้อมขับเคลื่อนนโยบายสำคัญของรัฐบาล รวมถึงการดำเนินงานในทุกมิติมุ่งสู่เป้าหมายที่กำหนด โดยมุ่งเน้นให้เกิดกระบวนการมีส่วนร่วมจากภาคประชาชนในการเปลี่ยนแปลง จากความหวาดระแวงให้เกิดเป็นความไว้วางใจและพร้อมที่จะสนับสนุนการปฏิบัติงานของเจ้าหน้าที่ภาครัฐ ตัวอย่างหนึ่งของแนวคิดที่ปรับเปลี่ยนแล้วสามารถนำไปสู่การปฏิบัติตามความต้องการของประชาชน ในเรื่องของ ไม้มีค่า ป่าชุมชน คนอยู่กับป่า เพิ่มคุณค่าทะเลไทย ใส่ใจสิ่งแวดล้อม พร้อมน้ำในไร่นา มีประปาทุกครัวเรือน  ที่สามารถดำเนินการให้เกิดประโยชน์ต่อประเทศและสามารถสร้างความสุขให้ประชาชน,รมว.ทส. กล่าวถึง การจัดงานมหกรรมป่าไม้ภายใต้แนวคิด ไม้มีค่า ป่าชุมชน คนอยู่กับป่า เพิ่มคุณค่าทะเลไทย ใส่ใจสิ่งแวดล้อม พร้อมน้ำในไร่นา มีประปาทุกครัวเรือน โดย กรมป่าไม้ ร่วมกับกรมอุทยานแห่งชาติ สัตว์ป่า และพันธุ์พืช กรมทรัพยากรทางทะเลและชายฝั่ง กรมส่งเสริมคุณภาพสิ่งแวดล้อม กรมทรัพยากรน้ำบาดาล กรมทรัพยากรน้ำ องค์การอุตสาหกรรมป่าไม้ กรมทรัพยากรธรณี กรมควบคุมมลพิษ สำนักงานพัฒนาเศรษฐกิจจากฐานชีวภาพ (BEDO) ตลอดจนเครือข่ายภาคเอกชน และเครือข่ายภาคประชาชน ร่วมเป็นพันธมิตรในการจัดงานใน 4 ภูมิภาค ซึ่งครั้งนี้เป็นครั้งที่ 2 จัดขึ้นระหว่างวันที่ 22 – 24 กุมภาพันธ์ 2562 ณ อุทยานมังกรสวรรค์ ศาลเจ้าพ่อหลักเมืองสุพรรณบุรี จ.สุพรรณบุรี,โอกาสนี้ รมว.ทส. ได้มอบหนังสือแสดงโครงการป่าชุมชนในท้องที่ จ.สุพรรณบุรี 5 ป่าชุมชน ได้แก่ 1.ป่าชุมชนบ้านป่าเลา 2.ป่าชุมชนบ้านห้วยขมิ้น 3.ป่าชุมชนบ้านหนองมะค่าโมง 4.ป่าชุมชนบ้านหนองบัว และ5.ป่าชุมชนบ้านหนองการ้อง เนื้อที่รวม 3,798 ไร่ และมอบหนังสืออนุญาตให้เข้าทำประโยชน์หรืออยู่อาศัยตามโครงการจัดที่ดินทำกินให้ชุมชนตามนโยบายรัฐบาล (คทช.) รวม 2 พื้นที่ ได้แก่ ป่าสงวนแห่งชาติป่าห้วยขมิ้น ป่าพุน้ำร้อนและป่าหนองหญ้าไทร และอีก 1 พื้นที่ คือ ป่าสงวนแห่งชาติป่าทุ่งดินดำและป่าเขาตาเก้า รวมเนื้อที่ 635 ไร่ ที่ราษฎรจำนวน 134 ราย จะได้ใช้ประโยชน์บนพื้นที่ดังกล่าว,นอกจากนี้ ยังมีกิจกรรมน่าสนใจที่ ทส. นำมาจัดแสดงและตั้งจุดให้บริการ คลินิก ทส. เพื่อให้คำปรึกษาและรับเรื่องร้องเรียนในการให้บริการของหน่วยงาน ทส. เช่น เรื่องมลพิษสิ่งแวดล้อม เรื่องไฟป่า การบริหารจัดการน้ำ แจ้งการพบเห็นการลักลอบการทำร้ายสัตว์ป่า แจ้งการบุกรุกพื้นที่ป่าไม้ การส่งเสริมการปลูกไม้มีค่า เรื่องการแก้ไขกฎหมายมาตรา 7 และกฎหมายป่าชุมชน เรื่องการลงทะเบียนสวนป่า4.0 และให้คนที่อาศัย,อยู่ในป่าช่วยเป็นส่วนหนึ่งในการดูแลพื้นที่ป่าไม้ พร้อมให้ความรู้ สร้างความเข้าใจให้กับประชาชน ในเรื่องการปฏิรูปทรัพยากรธรรมชาติและสิ่งแวดล้อม แก้ไขปัญหาสู่อนาคต จากการดำเนินการแก้ไขกฎหมาย 13 ฉบับ ได้แก่ พ.ร.บ.คณะกรรมการนโยบายที่ดินแห่งชาติ 2562 พ.ร.บ.ป่าไม้ (ฉบับที่) 2562 พ.ร.บ.ป่าชุมชน 2562 พ.ร.บ.ป่าสงวนแห่งชาติ (ฉบับที่4) 2559 พ.ร.บ.แก้ไขเพิ่มเติมประมวลกฎหมายที่ดิน (ฉบับที่) 2562 พ.ร.บ.สวนป่า 2558 พ.ร.บ.ทรัพยากรน้ำ 2561 พ.ร.บ.ส่งเสริมและรักษาคุณภาพสิ่งแวดล้อมแห่งชาติ (ฉบับที่2) 2561 พ.ร.บ.การจัดการซากผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์ 2562 พ.ร.บ.ส่งเสริมการบริหารจัดการทรัพยากรทางทะเลและชายฝั่ง 2558 พ.ร.บ.งาช้าง 2558 พ.ร.บ.สงวนและคุ้มครองสัตว์ป่า 2562 และพ.ร.บ.อุทยานแห่งชาติ 2562 ที่เกี่ยวข้องในเรื่องการบริหารจัดการทรัพยากรสิ่งแวดล้อมของประเทศ เพื่อเป็นการสร้างความสุขให้เกิดกับประชาชน นอกจากการให้บริการจากเจ้าหน้าที่หน่วยงาน ทส. แล้ว ภายในงานจะเป็นเวทีกลางเพื่อเปิดโอกาสให้ผู้ประกอบการและเกษตรกรที่ปลูกไม้เศรษฐกิจได้พบปะเจรจาทางธุรกิจ แลกเปลี่ยนทั้งในด้านความรู้ และด้านการตลาด เพื่อเป็นการยกระดับคุณภาพชีวิต เพิ่มรายได้ และเกิดประโยชน์ต่อผู้เข้าร่วมงาน กิจกรรมการเสวนาวิชาการ การจัดนิทรรศการ ตลาดนัดป่าไม้ การออกร้านผลิตภัณฑ์จากป่าชุมชน ผลิตภัณฑ์ไม้จากสวนป่า การโต้วาทีระดับนักเรียน การประกวดร้องเพลงป่าไม้ไมค์ทองคำชิงเงินรางวัล การแสดงดนตรี,ร้านค้าจำหน่ายสินค้า OTOP และสินค้าธงฟ้าราคาประหยัด ร้านค้าจำหน่ายกล้าไม้พันธุ์ดี ซึ่งการจัดงานจะเริ่มขึ้น ตั้งแต่เวลา 11.00 – 20.00 น. ของทุกวัน สำหรับการจัดงานในครั้งต่อไป ๆ จะมีขึ้นอีก 2 ครั้ง 2 ภูมิภาค ดังนี้, ครั้งที่ 3 จัดระหว่างวันที่ 1 – 3 มีนาคม 2562 ณ สำนักจัดการทรัพยากรป่าไม้ที่ 7 (ขอนแก่น) จังหวัดขอนแก่น, ครั้งที่ 4 จัดระหว่างวันที่ 8 – 10 มีนาคม 2562 ณ หอประชุมวชิราลงกรณ มหาวิทยาลัยราชภัฏสุราษฎร์ธานี จังหวัดสุราษฎร์ธานี
รมว.ทส.เปิดงาน มหกรรม ไม้มีค่า ป่าชุมชน คนอยู่กับป่า เพิ่มคุณค่าทะเลไทย ใส่ใจสิ่งแวดล้อม พร้อมน้ำในไร่นา มีประปาทุกครัวเรือน ครั้งที่ 2 ภาคกลาง
ทรัพยากรธรรมชาติและสิ่งแวดล้อม,ไม้มีค่า,คลินิก ทส.,สุรศักดิ์ กาญจนรัตน์,สิ่งแวดล้อม,ข่าวทั่วไป